Frøkenosen (innsjø)

Frøkenosen er en sjøvannsfylt innsjø i Brønnøysund. Innsjøen har bebyggelse på alle sider, og bebyggelsen øst for sjøen (i Frøkenosveien) kalles også for Frøkenosen.

Tidligere ble kloakk ført rett ut i sjøen. Derfor har den et inntil 60 cm slamlag på bunnen. Ettersom det er lite vannutskifting i Frøkenosen, ble det noen år pumpet opp rundt 70 l/s for å bedre vannkvaliteten. Dette ble gitt opp pga. tekniske utfordringer. Planen er å gjøre innsjøen til et rekreasjonsområde. Vannkvaliteten skal nå være god nok for trygg bading.

Sjøen kan fryse til om vinteren selv om istykkelsen sjelden er tilstrekkelig for trygg ferdsel. For noen tiår siden ble det tidvis gått på skøyter i nordenden.

Brønnøys geografi
Bosetninger i Brønnøy